Държавен вестник, бр. 73, 2011 г., стр. 13

БРОЙ  73	
Д Ъ Р Ж А В Е Н  В Е С Т Н И К 	
СТР.  13  
6.3.3. право на съсобственост с концесионе­
ра, а след прекратяване на концесията – право 
на собственост – върху придобитата по време 
на концесията геоложка и техническа доку­
ментация;
6.3.4. да прекрати едностранно концесион­
ния договор, в случай че с решението по реда 
на Закона за опазване на околната среда и 
Закона за биологичното разнообразие не бъде 
одобрено инвестиционното предложение на 
концесионера, както и при неизпълнение от 
страна на концесионера на основните задъл­
жения по това решение и по договора и/или 
при нарушаване условията на концесията.
6.4. Основни задължения на концедента:
6.4.1. да оказва съдействие на концесионера 
при осъществяване на концесията, след като 
такова бъде поискано, при условия и по ред, 
определени в концесионния договор;
6.4.2. да осъществява контрол за спазване 
на условията по концесията и за изпълнение 
на задълженията по концесионния договор.
7. Концесионният договор влиза в сила по 
ред, определен с договора, след представяне 
от концесионера на банковата гаранция по 
т. 9.1.1.
8. Определя за начален срок на концесията 
датата на влизане в сила на концесионния 
договор.
9. Определя следните видове гаранции за 
изпълнение на задълженията по концесион­
ния договор:
9.1. Безусловна и неотменяема годишна 
банкова гаранция, обезпечаваща изпълнението 
на задълженията за концесионно плащане, 
лихви, данък върху добавената стойност (ДДС) 
и неустойки, както следва:
9.1.1. за първата година от срока на конце­
сията гаранцията е в размер 30 000 лв. и се 
представя при подписване на концесионния 
договор;
9.1.2. за всяка следваща година банковата 
гаранция е в размер 100 на сто от концеси­
онното плащане за предходната година и 
дължимия върху него ДДС и се представя 
на концедента до 31 март на съответната 
календарна година;
9.1.3. банковите гаранции по т. 9.1.1 и 9.1.2 
са със срок на валидност 60 дни след изтичане 
на съответната година;
9.1.4. при усвояване изцяло или на част от 
гаранцията по т. 9.1 концесионерът е длъжен 
да възстанови нейния размер в 10-дневен 
срок от уведомлението на концедента за ус­
вояването є. 
9.2. Финансово обезпечение за изпълнение 
на дейностите по техническа ликвидация 
или консервация на миннодобивния обект 
и рекултивация на засегнатите земи. Видът 
на финансовото обезпечение и предвиденият 
размер на средствата се договарят между 
страните в концесионния договор.
9.3. Дължат се неустойки и лихви при 
неизпълнение и при забавено изпълнение на 
договорните задължения. Формите на неизпъл­
нение, условията и редът за тяхното установя­
ване, както и видът и размерът на санкциите 
се определят в концесионния договор.
10. Определя годишно парично концеси­
онно плащане за единица добито подземно 
богатство за съответния период, върху което 
се дължи ДДС, както следва: 
10.1. Концесионно плащане, определено 
съгласно приложение № 4 към чл. 11 от 
Наредбата за принципите и методиката за 
определяне на концесионното възнагражде­
ние за добив на подземни богатства по реда 
на Закона за подземните богатства, приета с 
Постановление № 127 на Министерския съвет 
от 1999 г. (обн., ДВ, бр. 59 от 1999 г.; изм. и 
доп., бр. 46 от 2007 г.).
10.2. Концесионното плащане за единица 
добито подземно богатство съгласно чл. 1, 
ал. 3, т. 2, буква „в“ от методиката по при­
ложение № 4 към наредбата по т. 10.1 не 
може да бъде по-ниско от 10,00 лв./куб. м, а 
за останалата част от добитото подземно бо­
гатство – съгласно чл. 1, ал. 3, т. 1, буква „а“ 
от методиката, не може да бъде по-ниско от 
0,30 лв./тон, като тези стойности се индексират 
ежегодно с процента на увеличение на цени­
те на строителните и скалнооблицовъчните 
материали по информация, предоставена от 
Националния статистически институт, при 
базова статистическа информация за цените 
за 2005 г.
10.3. Концесионерът внася минимално 
парично концесионно плащане в размер не 
по-нисък от 60 150 лв. годишно, определен на 
базата на 15 027 куб. м минимален годишен 
добив, при утвърден обемен рандеман 35 на 
сто и предвидените стойности за единица 
добито подземно богатство съгласно т. 10.2. 
10.4. Годишното парично концесионно пла­
щане се внася от концесионера на две вноски 
два пъти годишно до 30 дни след изтичане 
на съответното шестмесечие по сметка, по­
сочена от концедента. Отчетните периоди се 
определят от 1 януари до 30 юни и от 1 юли 
до 31 декември за всяка календарна година 
от срока на концесията. Начинът на изчисля­
ване и сроковете за заплащане се определят 
в концесионния договор.
11. Министърът на икономиката, енергети­
ката и туризма внася от името и за сметка на 
концесионера по бюджета на община Ивайлов­
град, област Хасково, сума, представляваща 
50 на сто от дължимото концесионно плащане 
за съответния период.